นิกเกอิปิดพุ่ง 303.65 จุด รับเฟดขึ้นดอกเบี้ย
นิกเกอิปิดพุ่ง 303.65 จุด รับเฟดขึ้นดอกเบี้ย
17 ธ.ค. 2558

ดัชนีนิกเกอิตลาดหุ้นโตเกียวปิดพุ่งขึ้นแข็งแกร่งในวันนี้ โดยดัชนีนิกเกอิพุ่งขึ้น 303.65 จุด หรือ 1.59% ปิดที่ 19,353.56 จุด หลังจากธนาคารกลางสหรัฐ (เฟด) ประกาศขึ้นอัตราดอกเบี้ยเป็นครั้งแรกในรอบกว่า 9 ปีในการประชุมเมื่อวานนี้ ซึ่งช่วยหนุนมุมองที่เป็นบวกเกี่ยวกับแนวโน้มเศรษฐกิจสหรัฐ และส่งผลให้สกุลเงินดอลลาร์แข็งค่าขึ้นเมื่อเทียบกับเยน ซึ่งถือเป็นปัจจัยบวกต่อหุ้นกลุ่มส่งออกของญี่ปุ่น